|  |  |  |  |
| --- | --- | --- | --- |
| ГЛАВА  МУНИЦИПАЛЬНОГО ОБРАЗОВАНИЯ  «НИЖНЕКАМСКИЙ МУНИЦИПАЛЬНЫЙ РАЙОН»  РЕСПУБЛИКИ ТАТАРСТАН  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  «ТҮБӘН КАМА МУНИЦИПАЛЬ РАЙОНЫ»  МУНИЦИПАЛЬ БЕРӘМЛЕГЕ  БАШЛЫГЫ  Төзүчеләр пр., 12 нче йорт, Түбән Кама шәһәре, 423570 |
| ПОСТАНОВЛЕНИЕ  № 50 | | КАРАР  29 август 2019 ел | |

|  |
| --- |
| 16:30:020401:121 кадастр номерлы җир кишәрлегенең рөхсәт ителгән  төзелешнең иң чик параметрларыннан читкә китүгә рөхсәт бирү буенча җәмәгать тыңлавы билгеләү турында |

Җир кишәрлеге милекчесе Епишов Александр Алексеевич гаризасын карап, Россия Федерациясе Шәһәр төзелеше кодексының 40 статьясы, Россия Федерациясе Шәһәр төзелеше кодексының 5.1 статьясы, «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль закон нигезендә, Түбән Кама муниципаль районы Советының «Татарстан Республикасы «Түбән Кама муниципаль районы» муниципаль берәмлегендә җәмәгать тыңлавы оештыру һәм үткәрү тәртибе турында» 2006 елның 13 октябрендәге 48 номерлы карары белән карар бирәм:

1. Александр Алексеевич Епишов милкендә булган, Ж-1 шәхси торак йортлар төзү зонасындагы Түбән Кама муниципаль районының Каенлы авыл җирлегенең Төзү һәм җирдән файдалану кагыйдәләре буенча урнашкан Борок торак пунктындагы гомуми мәйданы 1 477 кв. метр булган 16:30:020401:121 кадастр номерлы җир кишәрлегенең бер өлешенә рөхсәт ителгән төзелешнең чик параметрларыннан читкә китүгә (җир кишәрлеге чигеннән капиталь төзелеш объектына кадәр чигенүгә) рөхсәт бирү турындагы мәсьәлә буенча җәмәгать тыңлавы билгеләргә.

2. 16:30:020401:121 кадастр номерлы җир кишәрлегенең рөхсәт ителгән төзелешнең иң чик параметрларыннан читкә китүгә рөхсәт бирү буенча җәмәгать тыңлавы билгеләү буенча комиссия составын расларга (кушымта).

3. Билгеләргә:

3.1. җәмәгать тыңлавы оештыручы итеп, җәмәгать тыңлавы үткәрү буенча комиссияне;

3.2. проект экспозициясен ачу урыны: Каенлы авыл җирлеге, Каенлы авылы, Ленин ур., 44 йорт;

3.3. проект экспозициясен ачу датасы – 2019 елның 2 сентябре;

3.4. проект экспозициясен үткәрү сроклары – 2019 елның 2 сентябреннән 9 сентябренә кадәр;

3.5. проект экспозициясендә булырга мөмкин булган көннәр һәм сәгатьләр: 2019 елның 2 сентябреннән 9 сентябренә кадәр 08:00 дән 17:00 сәгатькә кадәр;

3.6. җәмәгать тыңлавы үткәрү вакыты – 2019 елның 9 сентябрендә 09:00 сәг.;

3.7. җәмәгать тыңлавы үткәрү урыны – Каенлы авыл җирлеге, Каенлы авылы, Ленин ур., 44 йорт;

3.8. җәмәгать тыңлавында катнашучылар тарафыннан проектка кагылган тәкъдимнәр һәм искәрмәләр кертү тәртибе, сроклары һәм формасы - Россия Федерациясе Шәһәр төзелеше кодексының 5.1 статьясы 12-нче кисәге нигезендә идентификация узган җәмәгать тыңлавында катнашучылардан җәмәгать тыңлавында катнашучылар җыелышын үткәрү барышында язма һәм телдән, Каенлы авыл җирлеге, Каенлы авылы, Ленин ур., 44 йорт адресы буенча Каенлы авыл җирлеге Башкарма комитеты адресына (2019 елның 2 сентябреннән 9 сентябренә кадәр, эш көннәрендә 8:00 дән 17:00 сәг. кадәр) язмача, шулай ук әлеге карарның 3.2., 3.4., 3.5. пунктлары нигезендә экспозиция үткәрү урыны һәм вакыты буенча проект экспозициясенә килүчеләрне исәпкә алу китабына (журналына) язу юлы белән тәкъдимнәр һәм искәрмәләр кабул ителә.

4. Татарстан Республикасы Түбән Кама муниципаль районы Советының җәмәгатьчелек һәм гаммәви мәгълүмат чаралары белән элемтә бүлегенә 2019 елның 2 сентябренә кадәр әлеге карарны гаммәви мәгълүмат чараларының матбугат басмаларында, Түбән Кама муниципаль районының рәсми сайтында бастырып чыгаруны тәэмин итәргә.

5. Җәмәгать тыңлавы үткәрү буенча комиссиягә:

5.1. җәмәгать тыңлавы үткәрү турында хәбәрне, проект һәм мәгълүмати материалларны Түбән Кама муниципаль районының рәсми сайтында, шулай ук мәгълүмати стендларда һәм гаммәви мәгълүмат чараларының матбугат басмаларында 2019 елның 2 сентябренә кадәр урнаштырырга;

5.2. 2019 елның 2 сентябренә кадәр аңа карата рөхсәт ителгән төзелешнең иң чик параметрларыннан читкә китүгә рөхсәт соратып алына торган җир кишәрлеге һәм капиталь төзелеш объекты белән гомуми чикләре булган җир кишәрлекләре һәм капиталь төзелеш объектларының хокук ияләренә җәмәгать тыңлавы үткәрү ту-рында хәбәр җибәрергә;

5.3. проект экспозициясен уздыруны һәм экспозициягә килүчеләргә консультация бирүне, җәмәгать тыңлавында катнашучылар җыелышын уздыруны, җәмәгать тыңлавы беркетмәсен һәм нәтиҗәләрен рәсмиләштерүне тәэмин итәргә;

5.4. әлеге карар билгеләгән срокларда һәм каралган тәртип нигезендә җәмәгать тыңлавын әзерләргә һәм үткәрергә;

5.5. җәмәгать тыңлавы нәтиҗәләре буенча йомгакны гаммәви мәгълүмат чараларының матбугат басмаларында, Түбән Кама муниципаль районының һәм Каенлы авыл җирлегенең рәсми сайтларында һәм Каенлы авыл җирлегенең мәгълүмати стендларында урнаштырырга.

6. Әлеге карарның үтәлешен тикшереп торуны җәмәгать тыңлавы үткәрү буенча комиссиягә йөкләргә.

А.Р. Метшин

Татарстан Республикасы

Түбән Кама муниципаль районы

Башлыгының

2019 елның 29-нчы август

50-нче номерлы карары белән расланган

кушымта

16:30:020401:121 кадастр номерлы җир кишәрлегенең

рөхсәт ителгән төзелешнең иң чик параметрларыннан читкә китүгә рөхсәт бирү буенча җәмәгать тыңлавы билгеләү буенча

комиссия составы

|  |  |  |
| --- | --- | --- |
| Хаҗиев Р.Ә. | - | Татарстан Республикасы Түбән Кама муниципаль районы Башкарма комитеты җитәкчесе урынбасары (төзелеш мәсьәләләре буенча), комиссия рәисе; |
| Әхмәдиева А.Г. | - | ТР Түбән Кама муниципаль районы Башкарма комитетының Түбән Кама муниципаль районы Төзелеш һәм архитектура идарәсе башлыгы вазыйфаларын башкаручы, комиссия рәисе урынбасары. |
| Комиссия әгъзалары: | | |
| Ханов Ф.Г. | - | архитектура һәм шәһәр төзелеше мәсьәләләре буенча Түбән Кама муниципаль районы Башлыгы киңәшчесе; |
| Нәбиуллин Ф.М. | - | Каенлы авыл җирлеге башлыгы; |
| Мингалиева А.Р. | - | ТР «Түбән Кама муниципаль районы» муниципаль берәмлегенең «Җир һәм мөлкәт мөнәсәбәтләре идарәсе» МКУ башлыгы; |
| Сираҗетдинов Э.Р. | - | Татарстан Республикасы Түбән Кама муниципаль районы Башкарма комитеты архитекторы; |
| Чернышева О.Н. | - | ТР Түбән Кама муниципаль районы Башкарма комитетының хезмәтне һәм әйләнә-тирә мохитне саклау бүлеге җитәкчесе. |